Amerika waarsku toeriste teen dié SA-stede | Maroela Media
Amerika waarsku toeriste teen dié SA-stede
Amerika het glo ŉ waarskuwing aan toeriste uitgereik dat Pretoria, Johannesburg, Durban en Kaapstad “kritieke misdaad gevaarplekke” is.
Die waarskuwing is deur die Amerikaanse Buro van Diplomatieke Sekuriteit uitgereik, het The New Age Woensdag berig.
“Geweld en kontakmisdade is ŉ groot bekommernis in Suid Afrika. Sulke misdrywe sluit huisbrake, roof, kapings, straatrowe, gryp-en-spaandervoorvalle , georganiseerde aanvalle op kommersiële en kleinhandel-sentrums, kitsbankbomaanvalle sowel as transito-rowe in,” aldus die waarskuwing.
Volgens die waarskuwing huiwer kriminele nie om van dodelike wapens gebruik te maak nie, en moet informele nedersettings vermy word.
“Uitlanders word nie noodwendig geteiken nie, maar talle was al die slagoffers van verkragting.”
Jack Hillmeyer, woordvoerder van die Amerikaanse ambassade, het gesê veiligheid- en sekuriteitsverslae is normale praktykte in alle lande waar Amerika se departement van buitelandse sake konsulêre dienste aan sy burgers voorsien, en dit is nie tot Suid-Afrika beperk nie. “Die meerderheid van Amerikaanse toeriste wat Suid-Afrika besoek, keer terug sonder enige voorvalle,” het hy aan die koerant gesê.
President Barack Obama besoek Pretoria en Kaapstad aan die einde van Junie.
Amerika misdaad Suid-Afrika waarskuwing
Beloning aangebied ná senior beampte se dood
Solidariteit vra Menseregtekommissie om in te gryp in SAL-saak
Trudé Nell · 6 jaar gelede
Amerikaners weet meer as ons.
Trudie · 6 jaar gelede
Hoe bedoel jy nou dis presies wat gebeur.
annie · 6 jaar gelede
Misdaad is mos ou nuus! Gaan stap vanaand deur Sunnyside, jy sal nie anderkant uitkom nie!